**Åsnes** er den midterste og største av de tre kommune som utgjør Solør i Innlandet. Åsnes grenser i nord mot Våler, i sør mot Grue, og i vest mot Nord-Odal og Stange, og riksgrensen mot Sverige i øst. Flisa er det største tettstedet i kommunen.

Geografi
--------

Geografisk sett deles Åsnes kommune av elva Glomma (Glåma). Østover strekker Finnskogen seg, cirka 30 km mot Sverige, og vestover fra Glomma er det skog og åser om lag 15 km mot Nord-Odal og Stange kommuner. Både Glåmdalen og nedre del av Flisa-dalføret er åpne og flate jordbruksområder. Bosetningen i Åsnes er spredt, men i hovedsak konsentrert langs Glomma og sideelva Flisa, som administrasjonssenteret har sitt navn fra.

### Elver, fjell og vatn i Åsnes

* Gjesåssjøen
* Vermundsjøen
* Fallsjøen
* Rogsjøen
* Hukusjøen
* Nøklevann
* Sormsjøen
* Finnskogen

### Klima

Åsnes har innlandsklima med relativt lite nedbør, kalde vintrer, varme somrer og betydelige forskjeller mellom dag- og nattetemperaturen i sommerhalvåret. Normalverdier for perioden 1961−1990 er gitt i tabellen nedenfor.

| Normaler for Flisa (184 moh.) | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| --- | --- | --- | --- | --- | --- | --- | --- | --- | --- | --- | --- | --- | --- |
| Temperaturnormal (°C) | −8,6 | −7,8 | −2,5 | 2,8 | 9,4 | 14,2 | 15,1 | 13,7 | 8,9 | 4,2 | −2,3 | −7,1 | 3,3 |
| Nedbør (mm) | 35 | 28 | 32 | 36 | 50 | 67 | 75 | 69 | 70 | 62 | 53 | 40 | 617 |

Det har (med enkelte avbrudd) blitt drevet meteorologiske målinger i regi av met.no i Åsnes fra 1895. Høyeste og laveste offisielt registrerte temperaturer i kommunen er henholdsvis 32,9 grader 19. juni 1970 på Flisa og −39,5 grader 9. februar 1966 på Sønsterud.

Bygder i Åsnes
--------------

* Åsnes Finnskog
* Kjellmyra
* Nergrenda i Åsnes, Telle
* Hof
* Gjesåsen
* Åsa

Historie
--------

Minnestein i Åsnes over kampene ved Trangen i 1808.
Åsnes kommune ble i 1964 slått sammen med Hof kommune. Funn fra steinalderen viser at de første bosetningene har funnet sted på Glommas vestside for cirka 1500 år siden. Navn som Hov, Borg og Tinghaug forteller oss litt om et organisert samfunn med et religiøst liv, lovverk og forsvar. Fra Snorre har vi navnet til den første høvdingen som satte i gang rydding av det som senere ble Solørbygdene. 

Solve het han og han var en av forfedrene til Halvdan Svarte. Kristendommen nådde Solør på 1100-tallet og kommunenavnet ble Hof, som omfattet nåværende Våler og Åsnes. I 1848 ble kommunen delt i tre – Hof, Åsnes og Våler. De to sistnevnte danner i dag, sammen med Grue kommune, Solør.

Kommunevåpenet
--------------

Åsnes' kommunevåpen består av tre fløterhaker mot gull bakgrunn. Dette symboliserer skogbruk og fløting i Flisa, Kynnavassdraget og Glåma. Tømmeret har vært skogens gull, derfor gull i bakgrunn.

Politikk
--------

Se også utfyllende artikkel: Kommunestyrevalg i Åsnes.

### Kommunestyrevalget i 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 25,8 | −8,2 | 890 | −350 | 6 | −2 | 2 |
| Fremskrittspartiet | 21,3 | +11,6 | 352 | +381 | 5 | +3 | 1 |
| Senterpartiet | 16,8 | −23,5 | 577 | −887 | 4 | −5 | 2 |
| Samlingslista | 10,7 | +10,7 | 369 | +369 | 3 | +3 | 1 |
| Åsnes Bygdeliste | 9,8 | +9,8 | 336 | +336 | 2 | +2 |  |
| Høyre | 7,6 | +3,4 | 262 | +110 | 2 | +1 |  |
| Rødt | 3,7 | +3,7 | 128 | +128 | 1 | +1 | 1 |
| Norgesdemokratene | 2,2 | +2,2 | 75 | +75 |  |  |  |
| Venstre | 2,1 | −5,0 | 74 | −187 |  | −2 |  |
| Andre |  | −4,7 |  | −172 |  | −1 |  |
| Valgdeltakelse/Total | 59,1 % | 3 542 | 23 | 7 |
| **Ordfører:** Einar Toverud (Sp) | **Varaordfører:** Per Roar Bredvold (Frp) |
| Merknader: Kilde:  og  |

Jernbane
--------

Flisa stasjon er fredet.
Solørbanen åpnet fra Kongsvinger til Flisa i 1893. I 1910 ble den forlenget videre mot Elverum. Jernbanestasjonen på Flisa var lenge et viktig kommunikasjonsknutepunkt, men i 1990 ble all persontrafikk på banen nedlagt. I Åsnes kommune var det tre stasjoner, hvorav den på Flisa er fredet, mens stasjonsbygningene på Arneberg og Haslemo er revet. Dertil kommer en rekke holdeplasser som det nå knapt finnes rester igjen av.

Kultur
------

### Tusenårssted

Flisa på vinterstid.
Kommunens tusenårssted er «Utsikten» parkanlegg som ligger sør i hovedgaten Kaffegata i Flisa sentrum. Fra Utsikten er det flott utsikt mot vest. Herfra ses Glåma, vestsiden av Glåmdalen, Hovelsåsberget og videre innover i Vestmarka.

Tusenårsstedet ble valgt av kommunestyret i 1999 med følgende begrunnelse:

> Utsikten er en av de få grønne lunger i Flisa sentrum. Det er et usjenert, vakkert sted. Åpent og med en flott utsikt. Vi tror det er sant at «kvaliteten på omgivelser er et uttrykk for samfunnets syn på seg selv» (et av kriteriene for statens føringer ved valg av tusenårssted) – vi ønsker å synliggjøre at vi verdsetter kultur og grønne omgivelser i kommunen vår. Utsikten er allerede «innarbeidet» som et sted for konserter og gudstjenester. Og fordi vi trenger et sted for kultur, trenger vi et stille sted, en fredet plett i sentrum. Og hele Kaffegata hører med til «sentrum».
> 
> 
> Vi ser det som en fordel at ikke alt skjer i rundkjøringens umiddelbare nærhet. Med paviljongen og de andre planene som foreligger for Utsikten, vil bruken utvides til teater, opplesning og utemøter. Om vi også får «Skjoldmøya» dit, blir to bautaer og ei infoplate en fin utvidelse av Utsikten som kultursted! Utsikten er et åpent offentlig rom.
> 
> 
> Vi vil tro det er lav terskel for å komme til et arrangement der. Ingen «eier» stedet. Ingen har flere «aksjer» der enn andre.
> 
> 
> Vi er fullt klar over at et av motargumentene mot Utsikten er manglende parkeringsplasser i umiddelbar nærhet. Vi mener at de 100-150 meterne å gå fra parkeringsplasser ved det gamle posthuset og langs Kaffegata, bør vi klare å gå. For de bevegelseshemmede, tror vi det vil bli funnet gode løsninger.
> 
> 
> 

Den ønskede utviklingen av stedet er ikke gjennomført.

Kjente folk fra Åsnes
---------------------

* Jacob Sparre Schneider (1853–1918), entomolog, første konservator ved Tromsø Museum
* Martin Vestlien (1907–1986), skogsarbeider og lyriker
* Arve Moen (1912-1976), kulturredaktør og forfatter
* Egil Toreng (1912–2015), politiker (Ap) og avisredaktør
* Ragnhild Undis Blikken (1914–1992), pioner innen skøyteløp for kvinner
* Kai Grjotheim (1919–2003), professor (kjemi) ved UiO
* Oddvar Vormeland (1924–2013), skoledirektør og ekspedisjonssjef i Kirke- og undervisningsdepartementet
* Gunnar Gundersen (f. 1954), stortingsrepresentant (H) 2005–2017

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. 1 2  *eklima.no* Arkivert 14. juni 2004 hos Wayback Machine.
5. ↑  «Åsnes kommune - Lokalhistorie». Arkivert fra originalen 29. november 2014. Besøkt 20. august 2012.
6. ↑  «Åsnes kommune - Kommunevåpen». Arkivert fra originalen 11. september 2012. Besøkt 20. august 2012.
7. ↑  valgresultat.no
8. ↑  «Møte i kommunestyre den 16.10.2023». Åsnes kommune.

Eksterne lenker
---------------

* Offisielt nettsted Rediger på Wikidata

* (en) Åsnes – kategori av bilder, video eller lyd på Commons Rediger på Wikidata
* (no) «Åsnes» i *Store norske leksikon*
* (no) Kommunefakta Åsnes - Statistisk sentralbyrå
* (no) Opplev Solør - turistinformasjon Arkivert 16. oktober 2022 hos Wayback Machine.

| * v
* d
* r
Innlandet |
| --- |
| Innlandet | Alvdal **·** Dovre **·** Eidskog **·** Elverum **·** Engerdal **·** Etnedal **·** Folldal **·** Gausdal **·** Gjøvik **·** Grue **·** Hamar **·** Kongsvinger **·** Lesja **·** Lillehammer **·** Lom **·** Løten **·** Nord-Aurdal **·** Nord-Fron **·** Nord-Odal **·** Nordre Land **·** Os **·** Rendalen **·** Ringebu **·** Ringsaker **·** Sel **·** Skjåk **·** Stange **·** Stor-Elvdal **·** Søndre Land **·** Sør-Aurdal **·** Sør-Fron **·** Sør-Odal **·** Tolga **·** Trysil **·** Tynset **·** Vang **·** Vestre Slidre **·** Vestre Toten **·** Vågå **·** Våler **·** Åmot **·** Åsnes **·** Østre Toten **·** Øyer **·** Øystre Slidre | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister **·** MusicBrainz
 |